钦定古今图书集成/明伦汇编/氏族典/第070卷 > 朱能〈勇 仪 辅 麟 凤 希忠 时泰 应植〉
## 钦定古今图书集成/明伦汇编/氏族典/第070卷 > 朱能〈勇 仪 辅 麟 凤 希忠 时泰 应植〉

按《名山藏勋封记》：“成国公朱能，定远人。以燕山中护
卫副千户从靖难，夺九门，克蓟，复遵化，收密云，追获
滦河，破雄定鄚。击真定，援永平，战坝上，取广平，下蔚，
迎战白沟，大捷沧州夹河槁城，收东平，摧汶上。自小
河决策南师，攻灵壁，先登，涉淮、泗，取盱眙，遂入金川。
洪武三十五年，以累功都督佥事，授奉天靖难推诚”
宣力武臣、特进、荣禄大夫、右柱国、左军都督府左都
督公，禄二千五百石，世赐诰券，与誓身免二死，子免
一死。永乐四年，以征夷将军讨安南，卒于军，追封“东
平武烈王。”其年，勇嗣。正统十四年从北征，战殁，追封
平阴王，予谥。景泰三年，子仪嗣。弘治九年，子辅嗣。嘉
靖四年，子麟嗣，卒亡子。八年，弟凤嗣。十五年，子希忠
嗣。万历二年，子时泰嗣。其年卒，子应植嗣。